การวิจัย การวางแผนการคลอด
ปัจจุบัน การคลอดลูกส่วนใหญ่เกิดขึ้นที่บ้าน อย่างไรก็ตาม ในปี2009 สหรัฐอเมริกามีเปอร์เซ็นต์การคลอดลูกที่บ้านเพียง 0.72% สถิติของประเทศอื่นๆ ที่พัฒนาแล้วส่วนใหญ่ก็ต่ำลงเช่นเดียวกัน ทั้งๆ ที่ประเทศพัฒนาแล้วในยุคปัจจุบันแทบจะไม่มีการคลอดลูกที่บ้านแล้ว แต่แม่บางคนชอบที่จะคลอดลูกที่บ้านมากกว่าคลอดที่โรงพยาบาล มีเหตุผลหลายประการว่าทำไมแม่ถึงเลือกคลอดลูกที่บ้านมากกว่าที่โรงพยาบาล อย่างไรก็ตาม ควรรู้ไว้ว่า งานวิจัยทางวิทยาศาสตร์ระบุว่าการคลอดลูกที่บ้านจะมีความเสี่ยงมากกว่า 2-3 เท่า ถึงแม้ว่าอัตราการเกิดภาวะแทรกซ้อนที่สูงกว่านั้นจะยังไม่สูงมากจนเห็นได้ชัด (พบการเกิดภาวะแทรกซ้อนระหว่างคลอดไม่กี่ครั้งต่อทุกๆ การคลอด 1,000 ครั้ง) แม่ที่ยังตัดสินใจไม่ได้ควรเข้าใจว่าการคลอดลูกที่บ้านจะมีความเสี่ยงมากกว่าการคลอดลูกที่โรงพยาบาลเล็กน้อย ในทางตรงกันข้าม การคลอดลูกที่บ้านก็มีข้อดีที่การคลอดลูกที่โรงพยาบาลไม่อาจมี รวมไปถึง:  ผู้เป็นแม่มีอิสระมากขึ้นที่จะขยับตัว อาบน้ำ และทานอาหาร ตามที่เห็นว่าเหมาะสม แม่สามารถปรับตำแหน่งหรือขยับตัวในระยะคลอดได้ดีขึ้น ความสบายใจที่ถูกล้อมรอบด้วยผู้คนและสิ่งแวดล้อมที่คุ้นเคย ความสามารถที่จะคลอดลูกโดยปราศจากความช่วยเหลือทางการแพทย์ (เช่น ใช้ยาแก้ปวด) หากต้องการ ความสามารถที่จะได้ทำตามความเชื่อทางวัฒนธรรมและศาสนาในการคลอดบุตร ในบางสถานการณ์ที่แน่นอน การคลอดลูกจะมีความเสี่ยงของการเกิดภาวะแทรกซ้อนต่อเด็กหรือแม่ หรือทั้งสองคนมากขึ้น ในสถานการณ์เหล่านี้ สุขภาพของแม่และเด็กมีความสำคัญมากกว่าประโยชน์อย่างอื่นที่จะได้รับจากการคลอดลูกที่บ้าน ดังนั้นการคลอดลูกควรคลอดที่โรงพยาบาล ซึ่งเป็นสถานที่ที่มีแพทย์ผู้เชี่ยวชาญและเทคโนโลยีทางการแพทย์ในการช่วยชีวิต  นี่คือสถานการณ์สำหรับแม่ที่ตั้งครรภ์ "จะต้อง" วางแผนคลอดลูกที่โรงพยาบาล:  เมื่อแม่มีภาวะสุขภาพเรื้อรัง (โรคเบาหวาน โรคลมบ้าหมูหรืออื่นๆ) เมื่อแม่ประสบกับการผ่าตัดคลอดบุตรในการตั้งครรภ์ครั้งก่อน ถ้าการวินิจฉัยทารกก่อนคลอดพบว่าทารกในครรภ์มีปัญหาสุขภาพ ถ้าแม่มีภาวะสุขภาพที่เกี่ยวเนื่องกับการตั้งครรภ์ ถ้าแม่ใช้ยาสูบ ดื่มแอลกอฮอล์ และใช้ยาผิดกฎหมาย ถ้าแม่มีลูกแฝดสอง แฝดสาม หรืออื่นๆ หรือถ้าเด็กไม่กลับหัวลงตอนที่จะคลอด ถ้าเป็นการคลอดก่อนหรือช้ากว่ากำหนด พูดง่ายๆ คือ อย่าวางแผนคลอดลูกที่บ้านก่อนสัปดาห์ที่ 37 ของการตั้งครรภ์หรือหลังสัปดาห์ที่ 41 โดยทั่วไป การคลอดลูกที่บ้านมักถูกห้ามโดยรัฐหรือรัฐบาล การคลอดลูกที่บ้านเป็นสิ่งถูกต้องตามกฎหมายในสหราชอาณาจักร ออสเตรเลีย แคนาดา และรัฐอาจจะให้เงินทุนสำหรับการทำคลอดขึ้นอยู่กับสถานการณ์ อย่างไรก็ตาม กฎหมายในสหรัฐอเมริกาที่เกี่ยวข้องกับพยาบาลผดุงครรภ์นั้นค่อนข้างซับซ้อน  ในสหรัฐอเมริกาการจ้างพยาบาลผดุงครรภ์ที่ผ่านการรับรอง (certified nurse midwife - CNM) เป็นสิ่งที่ถูกต้องตามกฎหมายทั้ง 50 รัฐ CNMs คือ พยาบาลที่ผ่านการรับรองซึ่งทำงานอยู่ในโรงพยาบาล ถึงแม้ว่าจะพบไม่บ่อยที่พวกเขาจะถูกเรียกไปดูคนไข้ที่บ้าน แต่มันก็ถูกกฎหมายในทุกรัฐที่จะจ้างพวกเขาไปทำคลอดให้ที่บ้าน ใน 27 รัฐ มันถูกกฎหมายเช่นกันที่จะจ้างพยาบาลเฉพาะทางหรือพยาบาลที่เชี่ยวชาญและผ่านการรับรอง (CPM) พยาบาลผดุงครรภ์เฉพาะทางคือผู้ที่ได้รับสถานะโดยการผ่านการศึกษาด้วยตัวเอง การเป็นผู้ฝึกหัด หรืออื่นๆ โดยไม่ได้จำเป็นต้องเป็นหมอหรือพยาบาล CPMs ถูกรับรองโดย North American Registry of Midwives (NARM) CPMs ไม่จำเป็นต้องทำประกันและไม่มีแนวโน้มที่จะโดนตรวจสอบ มันเป็นคำแนะนำที่ดีที่คุณควรมีพยาบาลผดุงครรภ์ที่ผ่านการรับรองหรือหมอที่จะช่วยคุณทำคลอดที่บ้าน วางแผนที่จะให้หมอหรือพยาบาลผดุงครรภ์มาที่บ้านของคุณล่วงหน้า พบและปรึกษาเขาหรือเธอก่อนที่ช่วงเวลาคลอดจะใกล้เข้ามา ขอเบอร์โทรศัพท์ของเขาหรือเธอไว้ ดังนั้นคุณจะสามารถโทรหาพวกเขาได้ถ้าคุณเจ็บท้องใกล้จะคลอดอย่างไม่ได้ตั้งตัว   คลินิก Mayo แนะนำอีกด้วยว่า ให้แน่ใจว่าหมอหรือพยาบาลผดุงครรภ์สามารถเข้าไปขอคำปรึกษาในโรงพยาบาลใกล้ๆ ถ้าเป็นไปได้  คุณอาจจะต้องการหาหรือจ้างผู้เชี่ยวชาญด้านการทำคลอดให้ดูแลคุณตลอดในช่วงการคลอด การคลอดลูกเป็นประสบการณ์ที่จะต้องใช้ทั้งแรงกายแรงใจ ถ้าคุณมีความกังวลใจ สิ่งสุดท้ายที่คุณจะต้องทำในระยะคลอดคือตัดสินใจให้รวดเร็วว่าจะคลอดแบบไหน การออกแบบและทบทวนแผนที่เหมาะสมสำหรับการคลอดให้ดีก่อนที่จะเข้าสู่ระยะคลอดจึงเป็นเรื่องที่ฉลาดกว่ามาก พยายามทำตามให้ได้ทุกขั้นตอนของการคลอดตั้งแต่ต้นจนจบ ถึงแม้ว่าคุณจะไม่สามารถทำตามแผนได้อย่างชัดเจน “การมี” แผนจะช่วยให้จิตใจของคุณสงบ ในแผนของคุณ พยายามตอบคำถามให้ได้ตามนี้:  นอกจากหมอหรือพยาบาลผดุงครรภ์แล้ว ใครอีกที่คุณอยากให้อยู่ด้วยตอนที่คุณคลอด คุณวางแผนว่าจะคลอดลูกที่ไหน จำไว้ว่า ในระยะคลอด คุณสามารถขยับตัวเดินไปรอบๆ ได้เพื่อให้รู้สึกสบายตัว อุปกรณ์อะไรบ้างที่คุณวางแผนไว้ว่าควรมี ให้บอกหมอ โดยปกติคุณจะต้องการผ้าขนหนู ผ้าปูที่นอน หมอน และผ้าห่ม รวมทั้งผ้าคลุมกันน้ำสำหรับเตียงและพื้น คุณจะจัดการความเจ็บปวดอย่างไร คุณจะใช้ยาแก้ปวด ใช้เทคนิค Lamaze หรือวิธีอื่นในการจัดการความปวดหรือไม่ การคลอดลูกที่บ้านส่วนใหญ่จะเป็นผลสำเร็จและไม่มีโรคแทรกซ้อน “อย่างไรก็ตาม” ทุกๆ การคลอด มีโอกาสที่จะเกิดสิ่งผิดพลาดเล็กน้อยอยู่เสมอซึ่งจะคุกคามสุขภาพของเด็กและ/หรือแม่ ด้วยเหตุนี้เอง มันจึงเป็นสิ่งสำคัญที่จะต้องนำแม่ส่งโรงพยาบาลในเวลาฉุกเฉิน เติมน้ำมันรถของคุณไว้ให้เต็มถัง และเก็บอุปกรณ์ต่างๆ ผ้าห่ม และผ้าขนหนูให้สะอาดไว้ในรถ รู้เส้นทางที่เร็วที่สุดที่จะไปถึงโรงพยาบาล คุณอาจจะต้องฝึกขับรถไปที่นั่นก่อน ถึงแม้ว่าคุณจะสามารถปรับตำแหน่งและเดินไปรอบๆ ในช่วงการคลอดของคุณ แต่มันก็เป็นความคิดที่ดีที่จะเตรียมสถานที่ในบ้านของคุณไว้เพื่อเป็นสถานที่สุดท้ายเพื่อคลอดลูก เลือกจุดที่สบายและปลอดภัย แม่หลายคนชอบที่จะคลอดบนเตียง แต่มันเป็นไปได้ที่จะคลอดบนโซฟา หรือแม้แต่บนพื้นนุ่มๆ อย่างไรก็ตามให้แน่ใจว่าสถานที่ที่คุณเลือกได้ถูกทำความสะอาดไว้แล้ว และมีผ้าขนหนู ผ้าห่ม และหมอนที่สะอาดเตรียมไว้ด้วย คุณอาจจะต้องการใช้แผ่นพลาสติกกันน้ำไว้กันคราบเลือดด้วยเช่นกัน  ในสถานการณ์คับขัน ผ้าม่านในห้องน้ำที่แห้งและสะอาดสามารถใช้เป็นที่ป้องกันคราบเลือดได้ ถึงแม้ว่าหมอหรือพยาบาลผดุงครรภ์ของคุณมีแนวโน้มที่จะมีอุปกรณ์เหล่านี้อยู่แล้ว แต่คุณอาจจะต้องมีผ้าก๊อซ เบาะ และเชือกไว้เพื่อตัดสายสะดือเด็กด้วย ทันทีที่คุณเตรียมสิ่งที่จำเป็นไว้ทุกอย่างแล้ว รอสัญญาณของการพร้อมคลอดที่จะเริ่ม โดยทั่วไป การตั้งครรภ์ส่วนใหญ่จะต้องรอประมาณ 38 สัปดาห์ ถึงแม้ว่าครรภ์ที่แข็งแรงสามารถเริ่มได้ภายในหนึ่งสัปดาห์หรือสองสัปดาห์แรกใน 38 สัปดาห์นั้นก็ตามถ้าคุณเข้าสู่ระยะคลอดก่อนสัปดาห์ที่ 37 หรือหลังสัปดาห์ที่ 41 คุณต้องรีบไปโรงพยาบาลอย่างเร่งด่วน เพื่อรอสัญญาณของการพร้อมคลอดเหล่านี้ที่จะเริ่มขึ้น:  น้ำเดิน การขยายตัวของปากมดลูก มูกเลือด (มีน้ำเมือกปนเลือดสีน้ำตาลหรือชมพูออกมา) การหดรัดตัวของกล้ามเนื้อมดลูกจะใช้เวลา 30 ถึง 90 วินาที
เข้าใจข้อดีและข้อเสียของการคลอดลูกที่บ้าน. ควรรู้ว่าเวลาไหน “ไม่ควร” พยายามคลอดลูกที่บ้าน. รู้กฎหมายที่ถูกต้องของการคลอดลูกที่บ้าน. นัดหมอหรือพยาบาลผดุงครรภ์ไว้. ตัดสินใจแผนสำหรับประสบการณ์การคลอดลูกของคุณ. เตรียมส่งโรงพยาบาล. เลือกสถานที่ที่คุณจะคลอดลูก. รอสัญญาณของการพร้อมคลอด.
https://www.wikihow.com/Give-Birth-at-Home https://www.wikihow.com/Give-Birth-at-Home
Researching Planning the Birth